gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl en gl gl gl gl gl gl en gl en gl gl gl gl en gl en gl gl gl gl gl en en en it nl en gl gl gl gl gl gl gl gl gl gl gl gl gl gl gl gl gl gl gl es gl es gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
O presidente do Parlamento propón a Feijóo como candidato á presidencia da Xunta
"Son perfectamente consciente de que esta cuarta lexislatura vai ser dificilísima", asegura Núñez Feijóo
24 de Agosto de 2020
Alberto Núñez Feijóo será proposto polo presidente do Parlamento de Galicia, Miguel Ángel Santalices Vieira, como candidato á presidencia da Xunta, activando desa maneira o artigo 136 do regulamento da cámara. Así o anunciaba ás 13:15h. deste 24 de agosto Santalices, tras a rolda de contactos, que tiña lugar esta mañá, cos portavoces dos tres grupos parlamentarios representados no Hórreo: Gonzalo Caballero (PSdeG-PSOE), Ana Pontón (BNG) e Alberto Núñez (PP).
Deste xeito ponse en marcha o procedemento para a investidura de Alberto Núñez Feijóo como presidente da Xunta de Galicia. Logo de constatar que Feijóo contará co respaldo maioritario da Cámara a través do apoio dos 42 deputados do grupo parlamentario popular, o presidente do Parlamento convocará a Mesa e Xunta de Portavoces para trasladar o resultado da rolda de consultas e convocar o debate de investidura que, previsiblemente, se celebrará os días 1 e 3 de setembro.
“Acabamos de escoitar a proposta que formalmente fai o presidente do Parlamento galego e quero agradecerlle ao grupo parlamentario popular que me traslade a encomenda de afrontar a sesión de investidura e solicitar o apoio da Cámara para obter a confianza maioritaria da mesma e poder así ostentar a presidencia da Comunidade Autónoma nos próximos catro anos”, afirmaba Feijóo.
Esta será a cuarta vez que se someta unha sesión de investidura. E considera que se trata dun “momento clave na miña persoal e na miña vida política, un momento especial porque sei perfectamente que non é moi común poder afrontar un cuarto mandato e, moito menos, de forma consecutiva e incrementando os apoios electorais nas urnas. Os cidadáns van ser obxecto central do meu compromiso político nos próximos catro anos. Tentarei respostar a esa maioría, a esa confianza e esta lexislatura máis que nunca será a lexislatura na que nos imos centrar en intentar preservar a saúde para que esta pandemia sanitaria non se converta nunha pandemia económica e social”.
Feijóo tamén recoñece que esta, xunto coa súa primeira lexislatura á fronte da Xunta, “serán as dúas lexislaturas máis difíciles para un presidente dunha comunidade autónoma. A primeira, entre o ano 2009 e o 2012 foi unha durísima dende o punto de vista económico. E esta cuarta lexislatura empeza con mascarilla e queremos finalizala sen esa máscara que imposibilita falar das cuestións que tiñamos previsto, tan só fai uns meses”.
Así mesmo, adianta que se centrará “en preparar o debate de investidura. Espero poder ofertar un debate construtivo e teño claro que, pese a ser o PP o grupo maioritario e a ter unha porcentaxe de apoio superior a ningunha outra lexislatura, imos a intentar que tanto o grupo parlamentario do BNG, que tivo uns moi bos resultados, como o grupo parlamentario do PSdeG; poidamos traballar xuntos por unha Galicia que sexa capaz de facer fronte á pandemia e que evite os profundos efectos na economía e no ámbito social que está tendo”.
O BNG anuncia unha oposición “construtiva” e “de man tendida”
O BNG non apoiará a investidura de Feijóo. Anunciábao a súa portavoz nacional, Ana Pontó, tras a rolda de contactos co presidente do Parlamento galego. “Existen grandes diferenzas entre o programa político do Partido Popular e o programa do BNG. As políticas do PP durante 11 anos centráronse en escatimar recursos para o sistema educativo e recortar a sanidade pública, sobre todo, a Atención primaria cun recorte de 2.000 M€”, aseguraba.
Ao mesmo tempo, Pontón explicaba que o programa do BNG vai na dirección de “blindar os servizos públicos, sobre todo a educación e sanidade”. Por outra parte, engadía que o BNG defende as enerxías alternativas, a innovación, reindustrializar Galiza e un modelo económico que permita o desenvolvemento e o benestar. A líder do BNG reivindicaba así mesmo “máis aoutogoberno para que Galiza xestione os seus recursos e poder enfrontar o reto de superar a crise provocada pola COVID-19″.
Pontón anunciaba unha oposición “construtiva” e de man tendida para acadar “grandes acordos a favor de Galiza” nun contexto marcado pola Covid-19 e para abordar “as grandes preocupacións da cidadanía en materia de emprego, listas de espera, unha sanidade pública reforzada e ofrecer expectativas de futuro á mocidade e políticas de proteccións para o noso medio ambiente”.
Gonzalo Caballero saudando ao presidente do Parlamento./ Foto cedida.
Gonzalo Caballero defende “a necesidade dun cambio para non seguir na liña dos recortes”
Tras unha xuntanza co presidente do Parlamento de Galicia, o voceiro parlamentario do PSdeG-PSOE, Gonzalo Caballero sinalaba que o seu grupo “traballará con lealdade ao servizo dos galegos e das galegas”, pero urxiu a Feijóo a “non deixar pasar un día máis sen tomar as decisións” que precisa a cidadanía ”fronte a crise sanitaria, económica e social” provocada pola covid. Neste eido, o voceiro socialista esixiu ao líder popular que “deixe de estar de perfil”, ao tempo que defendeu a necesidade dun cambio “para non seguir na liña dos recortes”.
O PSdeG ofrece nesta lexislatura “man tendida”, pero ao tempo, “estaremos confrontando cada vez que haxa políticas de recortes”, porque para superar esta crise, defendeu Caballero, “hai que saír con políticas de servizos públicos e de servizo á xente”.
Nesta liña, e na defensa deste “cambio necesario”, o voceiro socialista incidiu especialmente nas incertezas que rodean ao inminente inicio do curso escolar. “Os pais e nais deste país estamos todos preocupadísimos porque vemos que Galicia non ten goberno á hora de defender os intereses dos alumnos e da comunidade educativa”, aseguraba.
Fotos da galería: Carlos G. Hervella.
Ana Pontón bng candidato cuarta feijóo gonzalo caballero investidura lexislatura oposición partido partido socialista presidencia sesión socialista xunta
24 de Agosto de 2020
Mesa para a recollida de sinaturas en defensa da Atención Primaria, na Rúa
28 de Setembro de 2022
81 concellos da provincia beneficiaranse dos máis de 15,2M de euros que a Xunta destina a obradoiros duais de emprego
26 de Setembro de 2022
Recollida de sinaturas do BNG Valdeorras en defensa da Atención Primaria
26 de Setembro de 2022
Un erro na primeira parte condena ao Barco á derrota pola mínima ante o Arzúa
26 de Setembro de 2022
Volven as obras ao Malecón do Barco e a modificación do tráfico na zona
4 de Outubro de 2022
“A alerxia á proteína de vaca é a máis frecuente en menores de 1 ano”
3 de Outubro de 2022
Nai e filla presentan MATRIA na novena edición do ‘Pont Up Store’ en Pontevedra
3 de Outubro de 2022
O barquense Diego Teixeira correrá na última proba do mundial de enduro extremo, en Aguilar de Campoo
3 de Outubro de 2022
Sobradelo (Carballeda de Valdeorras) estrea un espectacular parque infantil que inclúe unha tirolina
3 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.